கேள்வி: ஜிஞ்சாங் - பாரம்பரிய சீனர் கிராமம் என்பது என்ன?
பதில்: 186 எக்டர் பரப்பளவு கொண்ட ஜிஞ்சாங்கில் கிட்டத்தட்ட 5,000 கிராம வீடுகள் உள்ளன. மலேசியாவில் உள்ள 452 சீனர் புதிய கிராமங்களில் ஜிஞ்சாங் தான் மிகப் பெரியது. உள்ளூர் சீன மக்கள் தொகை 90% க்கும் அதிகமாக உள்ளது. முன்பு காலத்தில் ஜிஞ்சாங் ஒரு பாரம்பரிய சீனர் கிராமமாக இருந்தது. தற்போது ஜிஞ்சாங் பகுதியின் எல்லா இடங்களிலும் உயர்ந்த கட்டிடங்கள் கட்டப்பட்டு உள்ளன. மேலும் ஜிஞ்சாங் நகர்ப்புறம் ஒரு நவீன நகரமாகவும் மாறி விட்டது.
கேள்வி: ஜிஞ்சாங் - சொற்பிறப்பியல் குறித்து விரிவாக சொல்லுங்கள்.
பதில்: 19 ஆம் நூற்றாண்டில் ஒரு சீன வணிகரால் பிரித்தானிய மலாயாவுக்கு கொண்டு வரப்பட்ட ஒரு பன்றியின் பெயரில் இருந்து ''ஜிஞ்சாங்'' என்ற பெயர் பெறப்பட்டது என்று நம்பப்படுகிறது. அந்தப் பன்றி மங்களகரமானது என்று நம்பப்பட்டது. ஜெங்குவாங் (''Zengguang'') எனும் கண்டோனீயம் மொழியில் இருந்து பெறப்பட்டு இருக்கலாம் என்றும் சொல்லப் படுகிறது.
கேள்வி: ஜிஞ்சாங் - வரலாறு என்பது என்ன?
பதில்: இந்த நகரம் மலாயா அவசரகாலம் போது பிரிக்ஸ் திட்டம் என்று அழைக்கப்படும் பிரித்தானிய செயல்திட்டத்தின் ஒரு பகுதியாக நிறுவப்பட்டது. இந்தச் செயல்திட்டம் பிரித்தானிய மலாயா சீனர் மக்களை வேறு புதிய குடியிருப்புப் பகுதிகளுக்கு மறுக் குடியேற்றம் செய்வதை அடிப்படையாகக் கொண்டது. மலாயா கம்யூனிஸ்டு கட்சி அச்சுறுத்தல்களைச் சமாளிக்க சில முக்கிய நடவடிக்கைகளை மலாயா பிரித்தானியா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது.
கேள்வி: ஜிஞ்சாங் - மலாயா தேசிய விடுதலை இராணுவம் என்பது என்ன?
பதில்: மலாயா கம்யூனிஸ்டு கட்சி (''Malayan Communist Party'') (MCP); மற்றும் மலாயா தேசிய விடுதலை இராணுவம் (''Malayan National Liberation Army'') (MNLA) ஆகிய இரு அமைப்புகளுக்கும் வழங்கப்பட்டு வந்த உணவு, பணம் மற்றும் ஆயுத வசதிகளைத் துண்டிக்கும் முயற்சியாக மலாயா புதிய கிராமங்கள் திட்டம் உருவாக்கப்பட்டது. கோலாலம்பூர் புறநகரில் இப்போது உள்ள மீள்குடியேற்றப் பகுதிகளில் ("புதிய கிராமங்கள்") ஜிஞ்சாங் மீள்குடியேற்றமே மிகப் பெரியது ஆகும். 4.45 ச.கி.மீ. பரப்பளவு கொண்ட ஜிஞ்சாங் புதுக் கிராமத்தின் மக்கள்தொகை 13,000. மலேசிய விடுதலை நாள் பிந்தைய 1960-ஆம் ஆண்டுகளில், ஜிஞ்சாங் நகரத்தில் றையட்கள் இருந்ததால் இந்த நகரம் அவப் பெயரைப் பெற்றது. "இராபின் ஊட்" (''Robin Hood'') போன்ற ஒரு குற்றவாளியான போத்தாக் சின் (''Botak Chin'') இந்தப் பகுதியில் செயல்பட்டு வந்ததாகவும் கூறப் படுகிறது.